Diari Oficial de la Generalitat Valenciana


Sumari del DOGV 8261, del 26-03-2018 (2018/2138)

Notificació de la sentència dictada en el procediment de guàrdia, custòdia o aliments número 411/2016.
------------------------------------------------------------------------------------------------------

### Dades del document

Número de DOGV
:   8261

Data del DOGV
:   26-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2138


Organisme emissor
:   Jutjat de Primera Instància i Instrucció Número 2 d'Ibi

Tipus de document
:   Edicte

Notificació de la sentència dictada en el procediment de guàrdia, custòdia o aliments número 411/2016. [2018/2138]  
Procediment: família. guarda, custòdia o aliments de fills menors no matrimonials no consensuats número 411/2016.  
De: Maritza Elizabeth Correa Salinas.  
Procuradora: Francisca Arranz Hernández  
Contra: Guilmer Rodrigo Loarte Valdiviezo.  
Lucía Moreno Ros, lletrada de l'Administració de justícia, en substitució, del Jutjat de Primera Instància i Instrucció número 2 d'Ibi. Faig saber:  
En aquest procediment de divorci número 411/2016, seguit a instàncies de Maritza Elizabeth Correa Salinas contra Guilmer Rodrigo Loarte Valdiviezo, s'ha dictat sentència, l'extracte de la qual és el següent:  
  
Sentència número 104/2017.  
Ibi, 10 de juliol de 2017.  
Javier Vara Pardo, magistrat jutge titular del Jutjat de Primera Instància número 2 d'Ibi, he vist aquestes actuacions de guarda i custòdia, que amb el número referenciat al marge, s'han tramitat en aquest jutjat, a instàncies de Maritza Elizabeth Correa Salinas, representada per la procuradora senyora Arranz Hernández contra Guilmer Rodrigo Loarte Valdiviezo, en situació de rebel·lia processal, amb els següents.  
  
Antecedents de fet:  
Primer. Per la procuradora senyora Arranz Hernández, en la representació que té acreditada en interlocutòries, es va presentar demanda de guarda i custòdia, sol·licitant mesures personals i patrimonials, en existir una filla en comú, exposant els fets i fonaments de dret, que va estimar d'aplicació i sol·licitant es dicte sentència aprovant les mesures civils incloses en el seu escrit.   
Fonaments de dret:  
Primer. El llibre IV de la Llei d'enjudiciament civil, quan regula els processos especials, estableix (art. 748) que aquest serà aplicable als que versen sobre capacitat de les persones i prodigalitat; filiació, paternitat i maternitat; nul·litat separació i divorci del matrimoni i modificació de mesures; guarda i custòdia o aliments reclamats per un progenitor en nom del fill menor; eficàcia civil de resolucions eclesiàstiques; oposició a resolucions administratives en matèria de protecció de menors i assentiment en l'adopció, del demandat per a l'obtenció de tràmits administratius, escolars i burocràtics, per la qual cosa, sense perjudici de la necessària atribució de la guarda i custòdia de la menor a favor de la progenitora custòdia, no s'aprecien elements jurídics validants per a la privació de l'exercici de la pàtria potestat al demandat.  
  
«Dispositiva  
Estime les mesures sol·licitades per Maritza Elizabeth Correa Salinas, representada per la procuradora senyora Arranz Hernández contra Guilmer Rodrigo Loarte Valdiviezo, en situació de rebel·lia processal i s'estableixen les mesures següents:  
Pàtria potestat compartida amb atribució de guarda i custòdia de la menor a la mare.  
Es fixa un règim de visites lliure a fi que pare i filla puguen relacionar-se lliurement quan així ho desitgen.  
Es fixa una contribució del pare en concepte d'aliments de 250 - mensuals. La dita quantitat serà entregada dins dels cinc primers dies de cada mes, i s'actualitzarà cada gener d'acord amb la variació que experimente l'Índex de Preus de Consum. Les despeses extraordinàries que sorgisquen en la vida dels menors se sufragaran a mitges entre ambdós progenitors.  
Notifiqueu aquesta resolució a les parts i feu-los saber que en contra es pot interposar recurs d'apel·lació en el termini de 20 dies, davant d'aquest jutjat per al seu coneixement per l'Audiència Provincial d'Alacant.  
Així, aquesta és la meua sentència, que pronuncie, mane i firme.»  
Atés que el demandat, Guilmer Rodrigo Loarte Valdiviezo, es troba en parador ignorat, expedisc aquest edicte a fi que li valga de notificació de forma deguda.  
  
Ibi, 26 de febrer de 2018.- La lletrada de l'Administració de justícia: Lucía Moreno Ros.